pythainlp/thaigov-v2-corpus-22032023 huggingface dataset:
วันอังคารที่ 13 กรกฎาคม 2564
ฝ่ายความมั่นคง เร่งเตรียมกำลังสนับสนุนมาตรการรัฐ ร่วมหยุดเชื้อเพื่อชาติไปด้วยกัน
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้ประชุม หน่วยงาน กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม เพื่อเร่งเตรียมความพร้อมสนับสนุนการปฏิบัติตามมาตรการ ศบค.ที่กำหนด
ภาพรวมฝ่ายความมั่นคงโดย ศปม.ได้เร่งปรับแผนและสนธิกำลัง ทั้งทหาร ตำรวจและฝ่ายปกครอง โดยใช้กำลัง ตร.เป็นหลัก กระจายลงพื้นที่จัดตั้ง จุดตรวจ จุดสกัดร่วม รวมทั้งจัดตั้งสายตรวจเคลื่อนที่เร็ว ลงปฏิบัติการในพื้นที่สีแดงเข้ม ซึ่งเป็นพื้นที่ควบคุมสูงสุดและเข้มงวดทั้ง 10 จว.แล้ว ตั้งแต่ 0600 : 10 ก.ค.64 ที่ผ่านมา
โดยได้ร่วมจัดตั้งจุดตรวจในพื้นที่ กทม.รวม 88 จุด พื้นที่ 5 จว.ปริมณฑล จำนวน 22 จุด และใน 4 จชต.รวม 35 จุด ร่วมกันทำหน้าที่ในการสร้างความเข้าใจและให้คำแนะนำการปฏิบัติกับประชาชนถึงมาตรการต่างๆ ที่ ศบค.กำหนด โดยเฉพาะการจำกัดการปฏิบัติในการเคลื่อนย้าย รวมทั้งข้อกำหนดและข้อจำกัดในกิจกรรมและเวลาที่กำหนด ทั้งนี้จะเริ่มเข้มงวดบังคับใช้กฎหมายต่อเนื่องตั้งแต่ 12 ก.ค.64 เป็นต้นไป เพื่อคัดกรองการเดินทางข้าม จว.ในพื้นที่สีแดงเข้ม รวมทั้งเป็นส่วนหนึ่งของมาตรการหยุดแพร่กระจายของโรคและการดูแลรักษาความปลอดภัยของประชาชนจากปัญหาอาชญากรรมในคราวเดียวกัน
ขณะเดียวกัน ทุกเหล่าทัพอยู่ระหว่างเร่งขยายขีดความสามารถของบุคลากรทางการแพทย์แถวสอง และยกระดับขีดความสามารถ รพ.สนามให้สามารถรองรับผู้ป่วยสีเหลืองและแดงที่เพิ่มขึ้นอย่างเพียงพอ รวมทั้งได้จัดรถพยาบาลสนับสนุนการเคลื่อนย้ายผู้ป่วยตามบ้าน เข้าสู่ระบบการรักษาแล้ว 9,296 รายโดยทำงานร่วมกับ สธ.อย่างใกล้ชิด
พล.อ.ชัยชาญ’ ได้กำชับ ขอให้ทุกเหล่าทัพและตร.สนับสนุน ศปม.ในการเตรียมกำลังเสริมและปรับแผนให้สอดรับครอบคลุมงานความมั่นคงตามข้อกำหนดของ ศบค.ที่จะประกาศ โดยให้ประสานทำงานร่วมกับฝ่ายปกครองของจว.และ กทม.โดยเฉพาะคณะกรรมการควบคุมโรค จว.อย่างใกล้ชิด และขอให้ทุกเหล่าทัพให้ความสำคัญ คงความเข้มข้นเฝ้าระวังพื้นที่ชายแดนป้องกันการลักลอบเข้าเมืองผิดกฎหมายอย่างต่อเนื่องกันไป หลังจาก 5 วันที่ผ่านมา สามารถจับผู้ลักลอบเข้าเมืองได้เกือบ 300 คน
นอกจากนั้น พล.อ.ชัยชาญ’ ยังได้ย้ำให้ทุกเหล่าทัพ วางแผนกระจายกำลังเข้าไปช่วยเหลือประชาชนในชุมชนที่ได้รับผลกระทบจากมาตรการควบคุมโรคของรัฐที่กำหนด โดยขอให้จัดรถครัวสนามและสิ่งของจำเป็นเข้าไปช่วยเหลือชุมชนต่างๆ รวมทั้งเตรียมพร้อมจัดรถพยาบาลเข้าไปช่วยเหลือนำพาผู้ป่วยตามบ้าน เข้ารับการรักษาใน รพ.สนามที่จัดตั้งขึ้นโดยเร็ว
พร้อมย้ำในตอนท้ายว่า พล.อ.ประยุทธ์’ นรม.และรมว.กห.ได้ย้ำ ขอให้เจ้าหน้าที่ฝ่ายความมั่นคง ปฏิบัติหน้าที่บังคับใช้กฎหมายและประชาสัมพันธ์สร้างความเข้าใจกับประชาชนไปพร้อมๆกัน เพื่อให้เกิดการสนับสนุนและความร่วมมือกันหยุดเชื้อควบคุมโรคในสถาการณ์วิกฤตที่ต้องการความร่วมมือกันทุกฝ่ายสูงสุด พร้อมทั้งได้แสดงความห่วงใยในการปฏิบัติของเจ้าหน้าที่ด่านหน้าในระดับพื้นที่ทุกนาย โดยขอให้ปฏิบัติหน้าที่ด้วยความระมัดระวังไม่ประมาทและขอให้ทุกเหล่าทัพ เร่งฉีดวัคซีนให้กับเจ้าหน้าที่ด่านหน้าที่ปฏิบัติงานในพื้นที่ทุกนายเป็นการเร่งด่วน
วันศุกร์ที่ 5 สิงหาคม 2565
สถาบันการบินพลเรือน จัดพิธีลงนามบันทึกข้อตกลงความร่วมมือทางวิชาการกับมหาวิทยาลัยนครพนม
...
สถาบันการบินพลเรือน (สบพ.) รัฐวิสาหกิจสังกัดกระทรวงคมนาคม จัดพิธีลงนามบันทึกข้อตกลงความร่วมมือทางวิชาการ กับมหาวิทยาลัยนครพนม โดยมี นางสาวภัคณัฏฐ์ มากช่วย ผู้ว่าการสถาบันการบินพลเรือน และ ดร.พรหมสวัสดิ์ ทิพย์คงคา รักษาราชการแทน อธิการบดีมหาวิทยาลัยนครพนม เป็นผู้ร่วมลงนาม พร้อมด้วยพลอากาศตรีนภาพล อาชวาคม รักษาราชการแทน คณบดีวิทยาลัยการบินนานาชาติ มหาวิทยาลัยนครพนม ร่วมเป็นสักขีพยาน และพลอากาศตรีธรณินทร์ ตัณฑเสน หัวหน้าครูภาคพื้น มหาวิทยาลัยนครพนม พร้อมด้วยผู้บริหาร สบพ. ร่วมเป็นเกียรติในการลงนามครั้งนี้ด้วย เมื่อวันที่ 5 สิงหาคม 2565 ณ สบพ. กรุงเทพฯ
การจัดพิธีลงนามครั้งนี้ เป็นการลงนามในบันทึกข้อตกลงร่วมมือทางวิชาการ โดยมีวัตถุประสงค์ที่จะร่วมมือกันทางด้านวิชาการในการผลิตบุคลากรด้านการบินให้เป็นผู้มีความรู้ ความเข้าใจในศาสตร์ทางด้านการบิน และอื่นๆ ที่เกี่ยวข้องระหว่างกัน อันจะก่อให้เกิดประโยชน์สูงสุดทางด้านการบินของประเทศ เพื่อสนับสนุนนโยบายรัฐบาลในการพัฒนาประเทศให้เป็นศูนย์กลางด้านการบินของภูมิภาค
ในการจัดดำเนินการผลิตบุคลากรทางด้านการบิน และดำเนินกิจการเกี่ยวกับบริการช่างอากาศ บริการอากาศยาน และกิจการกันเกี่ยวกับการบิน เพื่อประโยชน์ในการผลิตบุคลากรดังกล่าว และมหาวิทยาลัยนครพนม ซึ่งมีวัตถุประสงค์ในการจัดการศึกษา ดำเนินการวิจัย และให้บริการทางวิชาการ เพื่อพัฒนาให้เป็นศูนย์ความเป็นเลิศทางวิชาการ และวิชาชีพด้านการบินและอวกาศ มุ่งเน้นผลิตนักบิน และบุคลากรในอุตสาหกรรมการบินครบวงจร
ในความร่วมมือดังกล่าว สถาบันการบินพลเรือน และมหาวิทยาลัยนครพนม จะร่วมมือกันทางวิชาการในการจัดทำหลักสูตรพัฒนาหลักสูตรบริหารหลักสูตรจัดการเรียนการสอน และการประเมินผลที่เกี่ยวข้องกับการพัฒนาบุคลากรด้านการบิน ทั้งหลักสูตรภาคพื้น และหลักสูตรภาคอากาศ โดยมีกำหนดระยะเวลาความร่วมมือจำนวน 3 ปี
นางสาวภัคณัฏฐ์ มากช่วย ผู้ว่าการสถาบันการบินพลเรือน กล่าวว่า ความร่วมมือในครั้งนี้ จะช่วยส่งเสริม สร้างความเชื่อมั่น และได้รับการยอมรับในศักยภาพ ในการผลิตและพัฒนาบุคลากรการบินในฐานะเป็นศูนย์กลางแห่งความเป็นเลิศด้านวิชาชีพในอุตสาหกรรมการบินของประเทศ และภูมิภาคเอเชียตะวันออกเฉียงใต้ วันนี้ สบพ. จึงมีความพร้อมในการพัฒนา และปรับปรุงหลักสูตรการฝึกอบรมบุคลากรด้านการบินให้ตรงตามความต้องการ ของมหาวิทยาลัยนครพนม ได้อย่างมีประสิทธิภาพ และเป็นไปตามมาตรฐานสากล นับเป็นการสนองนโยบายของรัฐบาล ในการพัฒนาประเทศ ให้เป็นศูนย์กลางด้านการบินของภูมิภาค
ในฐานะที่ สบพ. เป็นสมาชิกโครงการ ICAO TRAINAIR PLUS ระดับ Regional Training Centre of Excellence (RTCE) ซึ่งได้รับการรับรองความเชี่ยวชาญใน 2 สาขา ได้แก่ Air Navigation Services และ Flight Safety and Safety Management โดย สบพ. ได้จัดหลักสูตรฝึกอบรม ที่มีมาตรฐานระดับสากลตอบสนองหน่วยงานในอุตสาหกรรมการบิน และนอกอุตสาหกรรมการบินมาอย่างต่อเนื่อง นอกจากนี้ เมื่อวันที่ 9 - 11 พฤษภาคม 2565 ที่ผ่านมา สบพ. รับการตรวจประเมินจาก ICAO ในโครงการ TRAINAIR PLUS หรือ TPP โดยผ่านการประเมินอยู่ในระดับความพึงพอใจสูงมาก และจะรับการประเมินครั้งต่อไปในปี ค.ศ.2024 หรือ พ.ศ. 2567
ซึ่งส่งผลให้เป็นที่ได้รับความไว้วางใจ มอบหมายให้ สบพ. ดำเนินการจัดการเรียนการสอน และการฝึกอบรมด้านการบิน ตลอดจนการส่งศิษย์การบินเข้าฝึกอบรมร่วมกัน เพื่อทำให้เกิดความเข้มแข็ง และเป็นเครือข่ายความร่วมมือในด้านการบินเพิ่มขีดความสามารถในการแข่งขัน และเพิ่มมูลค่าทางเศรษฐกิจของประเทศต่อไป
วันพุธที่ 13 ตุลาคม 2564
รมว.สุชาติ มอบถุงยังชีพหมื่นชุด ถวายเป็นพระราชกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร บรรเทาความเดือดร้อนจากผลกระทบโควิด-19
- -
เมื่อวันที่ 13 ตุลาคม 2564นายสุชาติ ชมกลิ่น รัฐมนตรีว่าการกระทรวงแรงงานมอบถุงยังชีพจำนวน 10,000 ชุด ถวายเป็นพระราชกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ช่วยเหลือบรรเทาความเดือดร้อนของประชาชนจากการแพร่ระบาดของโควิด-19โดยมี นายศักดิ์ชัย บุญมา รองผู้ว่าราชการกรุงเทพมหานคร เป็นผู้รับมอบ เพื่อนำไปแจกจ่ายช่วยเหลือพี่น้องผู้ใช้แรงงานและประชาชนในพื้นที่กรุงเทพมหานครบรรเทาความเดือดร้อนจากผลกระทบโควิด-19 ณ บริเวณโถงชั้น 1 อาคารกระทรวงแรงงานโดยมีนายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายสุเทพชิตยวงษ์ เลขานุการรัฐมนตรีว่าการกระทรวงแรงงาน พล.ต.ต.นันทชาติ ศุภมงคลประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงานนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง)พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายสุชาติกล่าวว่า เนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร 13 ตุลาคม 2564 เพื่อเป็นการแสดงความจงรักภักดี กระทรวงแรงงาน จึงได้จัดกิจกรรมมอบถุงยังชีพจำนวน 10,000 ชุด เพื่อถวายเป็นพระราชกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมอบให้แก่กรุงเทพมหานครและกองบัญชาการตำรวจนครบาล เพื่อนำไปแจกจ่ายช่วยเหลือบรรเทาความเดือดร้อนของประชาชนที่ได้รับผลกระทบจากการแพร่ระบาดของโควิด-19 เนื่องจากกรุงเทพมหานครเป็นหนึ่งใน 29 จังหวัดพื้นที่ควบคุมสูงสุดที่ต้องปฏิบัติตามมาตรการควบคุมการแพร่ระบาดของโควิด-19 ทำให้พี่น้องผู้ใช้แรงงานและประชาชนได้รับผลกระทบ
“ในวันนี้กระทรวงแรงงาน ได้จัดกิจกรรมมอบถุงยังชีพจำนวน 10,000 ชุด ถวายเป็นพระราชกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ช่วยเหลือบรรเทาความเดือดร้อนของประชาชนจากการแพร่ระบาดของโควิด-19 ซึ่งเป็นเครื่องอุปโภคบริโภค ข้าวสารอาหารแห้ง ที่ได้รับการสนับสนุนจากภาคเอกชนนำมาบรรจุใส่ถุงยังชีพเพื่อให้กรุงเทพมหานครและกองบัญชาการตำรวจนครบาลนำไปแจกจ่ายให้แก่พี่น้องผู้ใช้แรงงานและประชาชนที่ได้รับผลกระทบจากโควิด-19 ในชุมชนพื้นที่ต่าง ๆ อย่างทั่วถึง เป็นการบรรเทาความเดือดร้อนในเบื้องต้นด้านอาหารและช่วยแบ่งเบาภาระค่าใช้จ่ายในครัวเรือน และให้สามารถก้าวข้ามสถานการณ์นี้ไปด้วยกัน”นายสุชาติกล่าวในท้ายสุด
วันศุกร์ที่ 23 กรกฎาคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 16 - 22 กรกฎาคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 16 - 22 กรกฎาคม 2564 พบการกระทำผิด จำนวน 306 คดี คิดเป็นเงินค่าปรับ 7.19 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิต โดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 16 - 22 กรกฎาคม 2564) พบว่ามีการกระทำผิด จำนวน 306 คดี คิดเป็นเงินค่าปรับ 7.19 ล้านบาท โดยแยกเป็น สุรา จำนวน 171 คดี ค่าปรับ 1.87 ล้านบาท ยาสูบ จำนวน 83 คดี ค่าปรับ 4.11 ล้านบาท ไพ่ จำนวน 3 คดี ค่าปรับ 0.01 ล้านบาท น้ำมันและผลิตภัณฑ์น้ำมัน จำนวน 25 คดี ค่าปรับ 0.72 ล้านบาท รถจักรยานยนต์ จำนวน 20 คดี ค่าปรับ 0.36 ล้านบาท และสินค้าอื่น ๆ จำนวน 4 คดี ค่าปรับ 0.12 ล้านบาท โดยมีของกลางแยกเป็นน้ำสุรา จำนวน 1,277.820 ลิตร ยาสูบ จำนวน 9,117 ซอง ไพ่ จำนวน 33 สำรับ น้ำมันและผลิตภัณฑ์น้ำมัน จำนวน 18,230.000 ลิตร รถจักรยานยนต์ จำนวน 20 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 22 กรกฎาคม 2564 พบว่ามีการกระทำผิด จำนวน 21,520 คดี คิดเป็นเงินค่าปรับ 486.70 ล้านบาท โดยแยกเป็น สุรา จำนวน 12,312 คดี ค่าปรับ 109.14 ล้านบาท ยาสูบ จำนวน 5,987 คดี ค่าปรับ 241.24 ล้านบาท ไพ่ จำนวน 452 คดี ค่าปรับ 7.00 ล้านบาท น้ำมันและผลิตภัณฑ์น้ำมัน จำนวน 1,073 คดี ค่าปรับ 57.40 ล้านบาท น้ำหอม จำนวน 86 คดี ค่าปรับ 3.74 ล้านบาท รถจักรยานยนต์ จำนวน 1,135 คดี ค่าปรับ จำนวน 29.88 ล้านบาท และสินค้าอื่น ๆ จำนวน 475 คดี ค่าปรับ 38.30 ล้านบาท โดยมีของกลางแยกเป็นน้ำสุรา จำนวน 1,665,430.374 ลิตร ยาสูบ จำนวน 693,025 ซอง ไพ่ จำนวน 36,364 สำรับ น้ำมันและผลิตภัณฑ์น้ำมัน จำนวน 1,635,946.000 ลิตร น้ำหอม จำนวน 123,463 ขวด รถจักรยานยนต์ จำนวน 1,958 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันจันทร์ที่ 2 พฤษภาคม 2565
ธ.ก.ส. หนุนสหกรณ์นำเทคโนโลยี ขับเคลื่อนสร้างรายได้และความเข้มแข็งให้ชุมชน
ธ.ก.ส.เดินหน้านโยบายสร้างรายได้เพิ่มให้เกษตรกร เติมทุนสนับสนุนการสร้างห้องปฏิบัติการเทคโนโลยีให้แก่สหกรณ์การเกษตรย่านตาขาว จำกัด เพื่อยกระดับมาตรฐานการผลิตและเพิ่มมูลค่าให้ผลผลิตยางพารา
ธ.ก.ส.เดินหน้านโยบายสร้างรายได้เพิ่มให้เกษตรกร เติมทุนสนับสนุนการสร้างห้องปฏิบัติการเทคโนโลยีให้แก่สหกรณ์การเกษตรย่านตาขาว จำกัด เพื่อยกระดับมาตรฐานการผลิตและเพิ่มมูลค่าให้ผลผลิตยางพารา พร้อมสร้างแนวทางในการควบคุมคุณภาพผลผลิตให้กับเกษตรกรสมาชิก ลดปัญหาการถูกกดราคา
นายอาคม เติมพิทยาไพสิฐ รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) เป็นประธานในพิธีเปิดห้องปฏิบัติการเทคโนโลยีสำหรับตรวจสอบคุณภาพน้ำยางพาราสดของ สหกรณ์การเกษตรย่านตาขาว จำกัด และเยี่ยมชมการดำเนินธุรกิจรวบรวมน้ำยางสดจากเกษตรกรลูกค้า ธ.ก.ส. และเครือข่ายชาวสวนยาง เพื่อนำไปตรวจสอบคุณภาพผ่านห้องปฏิบัติการและรับรองคุณภาพน้ำยางพาราผ่านการบ่งชี้ค่าทางเคมีต่าง ๆ ไม่ว่าจะเป็น การหาค่า DRC (Dry Rubber Content) และค่าความบูดของน้ำยางสด VFA (Volatile Fatty Acid) เพื่อประเมินราคาให้เทียบเท่ามาตรฐานสากลในการจำหน่ายไปยังตลาดและเกษตรกรไม่ถูกเอาเปรียบจากพ่อค้าคนกลาง โดยมีนายจำเริญ โพธิยอด รองปลัดกระทรวงการคลัง นายวิศิษฐ์ ศรีสุวรรณ์ อธิบดีกรมส่งเสริมสหกรณ์และกรรมการ ธ.ก.ส. นายขจรศักดิ์ เจริญโสภา ผู้ว่าราชการจังหวัดตรัง นายธนารัตน์ งามวลัยรัตน์ ผู้จัดการ ธ.ก.ส. และพนักงานในพื้นที่ให้การต้อนรับ เมื่อวันที่ 30 เมษายน 2565 ณ โรงรมหนองสามห้องสหกรณ์การเกษตรย่านตาขาว ตำบลเกาะเปียะ อำเภอย่านตาขาว จังหวัดตรัง
นายธนารัตน์ กล่าวเพิ่มเติมว่า ธ.ก.ส. ตระหนักถึงสภาพการณ์ปัญหากลไกราคายางพาราเสถียรภาพและความต้องการของตลาดที่เปลี่ยนจากยางแผ่นรมควันและยางแท่ง เป็นน้ำยางพาราสด ทำให้สหกรณ์การเกษตรย่านตาขาวต้องปรับธุรกิจให้สอดคล้องกับความต้องการตลาด จึงได้พัฒนา LAB หรือห้องปฏิบัติการสำหรับตรวจสอบคุณภาพน้ำยางที่สามารถบ่งชี้ค่าทางเคมีต่าง ๆ ได้อย่างมีมาตรฐาน เช่น การตรวจสอบกรณีน้ำยางบูด ค่าความเข้มข้นของน้ำยางที่สมาชิกนำส่ง ต้องมีค่าใกล้เคียงกับที่บริษัทผู้รับซื้อต้องการ ซึ่งถือเป็นการพัฒนาคุณภาพผลผลิตให้ผู้รับซื้อเชื่อมั่นและ ลดปัญหาการถูกกดราคาในการรับซื้อ ขณะเดียวกันยังสร้างความเชื่อมั่นให้กับเกษตรกรในการรักษาคุณภาพการผลิตและสร้างรายได้อย่างยั่งยืน ทั้งนี้ ในช่วงฤดูการผลิตที่ผ่านมา สหกรณ์การเกษตร ย่านตาขาว จำกัด ทำธุรกิจรวบรวมผลผลิตน้ำยางสด ยางแห้ง ยางแผ่นรมควัน จากเกษตรกรสมาชิกผู้ปลูกยางพารา ประมาณ 10,866 ตัน มูลค่ากว่า 467 ล้านบาท และดำเนินธุรกิจการแปรรูปผลผลิตยางแผ่นรมควันอัดก้อน น้ำยางสด และยางแผ่นรมควัน ประมาณ 2,686 ตัน มูลค่ากว่า 158 ล้านบาท ซึ่งการนำนวัตกรรมและเทคโนโลยีมาพัฒนาห้อง LAB ในครั้งนี้ ธ.ก.ส. ร่วมสนับสนุนเงินทุนในวงเงิน 1 ล้านบาท เพื่อยกระดับคุณภาพและมาตรฐานการผลิต เสริมสร้างความเข้มแข็งของกลไกการเชื่อมโยงตลอดห่วงโซ่อุปทาน (Supply Chain) เพิ่มพูนโอกาสในการแข่งขันทางการตลาด ทำให้เกษตรกรสมาชิกกว่า 5,600 ครัวเรือน มีรายได้เพิ่มมากขึ้น รวมถึงสามารถแก้ไขปัญหาด้านราคาที่ ผันผวนได้อย่างยั่งยืน
จากความสำเร็จในการดำเนินโครงการของสหกรณ์การเกษตรย่านตาขาว จำกัด ถือเป็นหนึ่งในนโยบายของการขับเคลื่อนงาน ธ.ก.ส. ที่มุ่งเน้นการพัฒนา ฟื้นฟูและยกระดับคุณภาพการผลิต เพื่อสร้างงาน สร้างรายได้เพิ่ม ลดปัญหาภาระหนี้สินครัวเรือน ทำให้ภาคเกษตรกรรมและระบบเศรษฐกิจฐานรากของประเทศ เติบโตอย่างมั่นคงและยั่งยืน
วันเสาร์ที่ 16 ตุลาคม 2564
ภารกิจแน่น!! รัฐมนตรีเกษตรฯ นำทีม ผบห.กษ. ติดตามการแก้ไขปัญหาน้ำท่วมในเขตเทศบาลจะนะ
ภารกิจแน่น!! รัฐมนตรีเกษตรฯ นำทีม ผบห.กษ. ติดตามการแก้ไขปัญหาน้ำท่วมในเขตเทศบาลจะนะ  พร้อมมอบถุงยังชีพ และสัญญาเช่าที่ดินเพื่อเกษตรกรรม ภายใต้โครงการจัดที่ดินทำกินให้ชุมชนตามนโยบายรัฐบาล (คทช.)
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ พร้อมคณะผู้บริหารกระทรวงเกษตรและสหกรณ์ นำโดย ดร.ทองเปลว กองจันทร์ ปลัดกระทรวงเกษตรและสหกรณ์ ติดตามการแก้ไขปัญหาน้ำท่วมในเขตเทศบาลจะนะ และพบปะประชาชนและเกษตรกร ณ สหกรณ์การเกษตรจะนะ จำกัด อ.จะนะ จ.สงขลา
สำหรับแนวทางการแก้ไขปัญหาน้ำท่วมในพื้นที่เทศบาลจะนะ โครงการชลประทานสงขลา สำนักงานชลประทานที่ 16 ได้มีแผนการบรรเทาแก้ไขปัญหาน้ำท่วมและน้ำแล้ง ลุ่มน้ำย่อยคลองนาทวี โดยมีการปรับปรุงคลองส่งน้ำคลองเกาะทาก มีเกษตรกรในพื้นที่ที่ได้รับประโยชน์ จำนวน 120 ครัวเรือน พื้นที่การเกษตรประมาณ 600 ไร่ การปรับปรุงคลองส่งน้ำคลองปาม มีเกษตรกรในพื้นที่ที่ได้รับประโยชน์ จำนวน 290 ครัวเรือน พื้นที่การเกษตรประมาณ 1,000 ไร่ และโครงการแก้มลิงนาหอยโข่ง มีเกษตรกรในพื้นที่ที่ได้รับประโยชน์ จำนวน 400 ครัวเรือน พื้นที่การเกษตรประมาณ 1,200 ไร่
"การลงพื้นที่ในจังหวัดสงขลาในครั้งนี้ ได้นำผู้บริหารกระทรวงเกษตรฯ มารับฟังปัญหาและหาแนวทางแก้ไขให้พี่น้องชาวจังหวัดสงขลา โดยมุ่งเน้นว่าจะต้องดูแลพี่น้องเกษตรกรให้ดีที่สุด มีความเป็นอยู่ที่ดีขึ้น มีความมั่นคงมากยิ่งขึ้น อย่างไรก็ตาม ต้องบูรณากับทุกภาคส่วนทั้งจากกระทรวงเกษตรฯ และภาคส่วนอื่น ๆ ต้องเข้าถึงพี่น้องทุกคนให้เหมือนคนในครอบครัวเดียวกัน และที่สำคัญในวันนี้ได้มาให้กำลังใจกับพี่น้องอาสาสมัครเกษตรหมู่บ้าน (อกม.) ที่เป็นแรงสำคัญที่ช่วยผลักดันและขับเคลื่อนงานด้านการเกษตรในพื้นที่ต่าง ๆ ทั่วประเทศ ซึ่งกระทรวงเกษตรฯ โดยกรมส่งเสริมการเกษตร ได้พยายามให้ อกม. ได้รับค่าตอบแทนเช่นเดียวหน่วยงานอื่น ๆ เพื่อเป็นขวัญและกำลังใจในการทำงานต่อไป" ดร.เฉลิมชัย กล่าว
นอกจากนี้ รัฐมนตรีว่าการกระทรวงเกษตรและสหกรณ์ได้มอบถุงยังชีพให้อาสาสมัครเกษตรหมู่บ้าน เพื่อเป็นขวัญและกำลังใจ และมอบสัญญาเช่าที่ดินเพื่อเกษตรกรรม ให้แก่กลุ่มเกษตรกรทำไร่นาสวนผสมปฏิรูปที่ดินสะพานไม้แก่น ภายใต้โครงการจัดที่ดินทำกินให้ชุมชนตามนโยบายรัฐบาล (คทช.)
วันพุธที่ 8 มิถุนายน 2565
โฆษกรัฐบาล แจง ไลฟ์นายกฯ ลงพื้นที่ไม่ใช่ครั้งแรก เป้าหมายคือประชาชน วอนอย่าเปรียบเทียบ พร้อมชวนติดตามเพจไทยคู่ฟ้า ได้ข่าวสารที่ทันสมัย - เชื่อถือได้ - มีประโยชน์
.....
นายธนกร วังบุญคงชนะ โฆษกประจำสำนักนายกรัฐมนตรี เผยถึงกรณีที่ผู้ใช้อินเทอร์เน็ตวิพากษ์วิจารณ์ว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ลอกเลียนแบบการถ่ายทอดสด (ไลฟ์สด) ภารกิจลงพื้นที่เปิดท่าเรือท่าช้าง - สาทร ซึ่งเป็นช่วงเดียวกับที่นายชัชชาติ สิทธิพันธ์ ผู้ว่าราชการกรุงเทพมหานคร ลงพื้นที่ติดตามปัญหาการจราจรที่กองบังคับการตำรวจจราจร (บก.จร.) ในช่วงเช้าวันนี้ว่า การถ่ายทอดสดดำเนินการผ่านเพจไทยคู่ฟ้าซึ่งเป็นเพจของส่วนราชการ คือ สำนักโฆษก สำนักเลขาธิการนายกรัฐมนตรี ซึ่งมีหน้าที่ประชาสัมพันธ์ข่าวสารรัฐบาลและภารกิจนายกรัฐมนตรีอยู่แล้ว และการถ่ายทอดสดครั้งนี้ไม่ใช่ครั้งแรก แต่ดำเนินการมาตั้งแต่ปี 2560 มีทั้งการลงพื้นที่ตรวจราชการ พบปะประชาชนในประเทศ การประชุม - การเยือนต่างประเทศ การแถลงข่าวในโอกาสต่าง ๆ จึงไม่ใช่การลอกเลียนแบบแต่อย่างใด และไม่ควรนำมาเปรียบเทียบให้เกิดความขัดแย้ง เพราะท้ายที่สุดแล้วผู้ได้รับประโยชน์คือประชาชน
.
เพจไทยคู่ฟ้า เป็นช่องทางข่าวสารรัฐบาล มติคณะรัฐมนตรี ความรู้ทั่วไป สิทธิประโยชน์ และสวัสดิการประชาชน ซึ่งนายกฯ มักจะเชิญชวนให้คณะรัฐมนตรีส่งข้อมูลไปประชาสัมพันธ์ทางเพจไทยคู่ฟ้า พร้อมเชิญชวนประชาชนให้ติดตามข่าวสารจากเพจอยู่บ่อยครั้ง เพราะเนื้อหาทันสมัย เชื่อถือได้ และมีประโยชน์
#ไทยคู่ฟ้า#ร่วมต้านโควิด19
-------------------
วันจันทร์ที่ 6 มิถุนายน 2565
ปลัดกอบชัยฯ เป็นประธานพิธีเปิดการฝึกอบรมเชิงปฏิบัติการหลักสูตรพัฒนาบุคลากร การตรวจสอบ กำกับดูแลการประกอบกิจการโรงงาน
ปลัดกอบชัยฯ เป็นประธานพิธีเปิดการฝึกอบรมเชิงปฏิบัติการหลักสูตรพัฒนาบุคลากร การตรวจสอบ กำกับดูแลการประกอบกิจการโรงงาน
วันนี้ (6 มิถุนายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพิธีเปิดการฝึกอบรมเชิงปฏิบัติการหลักสูตรพัฒนาบุคลากร การตรวจสอบ กำกับดูแลการประกอบกิจการโรงงาน ครั้งที่ 2 เพื่อเสริมสร้างความรู้ความเข้าใจพัฒนาทักษะและประสบการณ์ปฏิบัติงานด้านโรงงานอุตสาหกรรมให้แก่บุคลากรของสำนักงานปลัดกระทรวงอุตสาหกรรมที่ปฏิบัติงานกลุ่มโรงงานอุตสาหกรรม กลุ่มอุตสาหกรรมพื้นฐานและการเหมืองแร่และนิติกร ของสำนักงานปลัดกระทรวงอุตสาหกรรม ให้สามารถปฏิบัติงานด้านการกำกับดูแลโรงงาน การดำเนินคดีโรงงาน เทคนิคการตรวจโรงงาน การบริหารจัดการกากอุตสาหกรรม ให้เป็นไปอย่างถูกต้องมีประสิทธิภาพรวมทั้งอำนวยความสะดวกให้แก่ผู้รับบริการ จัดขึ้นระหว่างวันที่ 6 - 10 มิถุนายน 2565 โดยมีนางวรวรรณ ชิตอรุณ รองปลัดกระทรวงอุตสาหกรรม ร่วมเป็นเกียรติฯ ณ โรงแรมพูลแมน คิง พาวเวอร์ กรุงเทพฯ
#กำกับดูแลการประกอบกิจการโรงงาน
#กระทรวงอุตสาหกรรม
#prmoi
วันเสาร์ที่ 2 กรกฎาคม 2565
ดีอีเอส พบ 80% ข่าวปลอมส่งท้ายกลางปีมุ่งบิดเบือนข่าวสารราชการ/นโยบายรัฐ
ดีอีเอส พบ 80% ข่าวปลอมส่งท้ายกลางปีมุ่งบิดเบือนข่าวสารราชการ/นโยบายรัฐ
ดีอีเอสสรุปผลการมอนิเตอร์สถานการณ์รอบสัปดาห์สุดท้ายมิ.ย. 65พบ8ใน10อันดับข่าวปลอมที่ได้รับความสนใจมากสุดอยู่ในกลุ่มนโยบายรัฐ/ข่าวสารทางราชการ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์และรับแจ้งข่าวปลอมประจำสัปดาห์ระหว่างวันที่24-30มิ.ย.65โดยศูนย์ต่อต้านข่าวปลอม มีจำนวนข้อความที่เข้ามาทั้งหมด11,677,059ข้อความคัดกรองแล้วพบข้อความที่ต้องดำเนินการตรวจสอบ(Verify)จำนวน243ข้อความรวมเรื่องที่ต้องดำเนินการตรวจสอบ130เรื่อง
สำหรับจำนวนเรื่องที่เกณฑ์ดำเนินการตรวจสอบในสัปดาห์ส่งท้ายกลางปี65หลักๆอยู่ในกลุ่มนโยบายรัฐบาล/ข่าวสารทางราชการ/ความสงบเรียบร้อยของสังคมและกลุ่มผลิตภัณฑ์สุขภาพฯโดยมีสัดส่วนใกล้เคียงกันอย่างไรก็ตามจากข้อมูลเชิงลึก(Insight)พบว่ามีการเผยแพร่ข่าวปลอมเกี่ยวกับข่าวสารราชการและนโยบายรัฐโดยใช้หัวข้อที่คนส่วนใหญ่สนใจหรือคิดว่าตนจะได้ประโยชน์เพื่อหลอกลวงให้คนสนใจคลิกเข้ามาอ่านและแชร์จนทำให้มีจำนวน8ข่าวที่ติดอยู่ใน10อันดับข่าวปลอมคนสนใจสูงสุด
ทั้งนี้ข่าวที่มีคนสนใจสูงสุด10อันดับแรกในรอบสัปดาห์ประกอบด้วยอันดับ1เว็บไซต์จากกรมบัญชีกลางใช้เช็คสิทธิลงทะเบียนรับเงินเยียวยากลุ่มเปราะบางอันดับ2หนังสือเรียนวิชาอิสลามระบุห้ามไหว้ผู้มีพระคุณเพราะผิดหลักศาสนาอันดับ3ไปรษณีย์ไทยส่งจดหมายถึงลูกค้าให้สแกนคิวอาร์โค้ดเพื่อกรอกแบบสอบถามอันดับ4กรุงไทยส่งSMSให้ประชาชนให้สามารยื่นกู้ได้จำนวน210,000บาทผ่านลิงก์อันดับ5ธ.ออมสินเปิดตัวสินเชื่อไทรทองให้กู้1แสนบาทผ่อน700บาท
อันดับ6ออมสินปล่อยกู้ผ่านเฟซบุ๊กGthtfjfhอันดับ7บริษัทH.P.A Thailandร่วมกับธนาคารอิสลามแห่งประเทศไทยรับสมัครงานเพื่อสร้างการลงทุนถูกต้องตามกฎหมายชารีอะฮ์อันดับ8ออมสินปล่อยสินเชื่อประชาชนสุขใจวงเงินกู้200,000บาทไม่ต้องใช้คนค้ำอันดับ9เรื่องD-Koutผลิตภัณฑ์รักษาโรคเก๊าท์ช่วยลดภาวะกรดยูริกในเลือดสูงและอันดับ10สลากออมสินซื้อผ่านเพจหวยออนไลน์ได้แล้ว
“ประชาชนต้องรู้เท่าทันข่าวปลอมและมีความรอบคอบในการบริโภคข้อมูลข่าวสารที่ถูกส่งต่อกันมาทางโซเชียลเมื่อได้รับข่าวสารข้อมูลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
***************
วันพฤหัสบดีที่ 23 กันยายน 2564
กระทรวงยุติธรรม ประชุมคณะกรรมการราชทัณฑ์ ขับเคลื่อนการจัดตั้งนิคมอุตสาหกรรมราชทัณฑ์ตามนโยบายของรัฐมนตรีว่าการกระทรวงยุติธรรม
กระทรวงยุติธรรม ประชุมคณะกรรมการราชทัณฑ์ ขับเคลื่อนการจัดตั้งนิคมอุตสาหกรรมราชทัณฑ์ตามนโยบายของรัฐมนตรีว่าการกระทรวงยุติธรรม
ในวันพุธที่ ๒๒ กันยายน ๒๕๖๔ เวลา ๑๑.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการราชทัณฑ์ ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ พร้อมด้วยคณะผู้บริหารของกรมราชทัณฑ์ และผู้แทนจากหน่วยงานที่เกี่ยวข้อง เข้าร่วมฯ โดยที่ประชุมได้รับทราบประกาศกระทรวงยุติธรรม แต่งตั้งคณะกรรมการผู้ทรงคุณวุฒิในคณะกรรมการราชทัณฑ์ พร้อมทั้งพิจารณาการจัดตั้งนิคมอุตสาหกรรมราชทัณฑ์ตามนโยบายของรัฐมนตรีว่าการกระทรวงยุติธรรม
วันจันทร์ที่ 29 สิงหาคม 2565
ขอเชิญเข้าร่วมชมงานนิทรรศการอุปกรณ์ป้องกันประเทศ (Defense & Security 2022) ณ อาคารชาเลนเจอร์ 1 ศูนย์แสดงสินค้าและการประชุมอิมแพ็ค ระหว่างวันที่ 29 ส.ค.65 - 1 ก.ย.65 จัดโดย กระ
สำหรับท่านที่สนใจร่วมชมงาน สามารถลงทะเบียนรับบัตรเข้าชมได้ที่บริเวณหน้างาน โดยในวันจันทร์ที่ 29 ส.ค. จะเปิดให้เข้าชม เวลา 11.00 น. - 17.00 น. และในวันที่ 30 ส.ค. - 1 ก.ย. เปิดให้เข้าชม เวลา 10.00 น. - 17.00 น. ปิดรับลงทะเบียนเวลา 16.30 น.
สำหรับงานดีเฟนส์ แอนด์ ซิคิวริตี้ 2022 ครั้งนี้ นับเป็นการจัดงานครั้งที่ ๑๐ โดยมี กระทรวงกลาโหม เป็นผู้ให้การสนับสนุนการจัดงาน และได้รับความร่วมมือจากผู้ประกอบการด้านยุทโธปกรณ์ชั้นนำจากหลายประเทศทั่วโลกได้นำยุทโธปกรณ์และเทคโนโลยีที่ทันสมัยมาร่วมแสดง โดยในปีนี้จัดขึ้นภายใต้แนวคิด “พลังแห่งความร่วมมือ” อันจะทำให้เกิดบรรยากาศแห่งความร่วมมือ การสร้างเครือข่าย การแลกเปลี่ยนข้อมูลความรู้ ซึ่งจะก่อให้เกิดความร่วมมือและความสัมพันธ์ทั้งในระดับองค์กรและระดับบุคคลที่ยั่งยืน
ต่อไป
ผลสำเร็จจากการจัดงานในครั้งที่ผ่าน ๆ มาเป็นที่ยอมรับในวงกว้างว่างานดีเฟนส์ แอนด์ ซิคิวริตี้ เป็นงานที่มีความสำคัญในระดับภูมิภาคเอเชีย เป็นนิทรรศการทางทหารที่นำอาวุธยุทโธปกรณ์และเทคโนโลยีด้านความมั่นคงที่ทันสมัยจากนานาประเทศ มาจัดแสดง โดยครอบคลุมในมิติต่าง ๆ อย่างครบถ้วน รวมถึงผู้ผลิต ผู้ประกอบการ จากประเทศต่าง ๆ ได้นำอาวุธยุทโธปกรณ์ และผลิตภัณฑ์เกี่ยวกับความมั่นคง ปลอดภัย และการบรรเทาสาธารณภัยมาร่วมจัดการแสดงในงานนี้ด้วย ซึ่งจะก่อให้เกิดประโยชน์ต่อกองทัพไทยและนานาประเทศในภาพรวมต่อไป
วันศุกร์ที่ 8 เมษายน 2565
นายกรัฐมนตรีพอใจมูดี้ส์คงอันดับความน่าเชื่อถือประเทศไทย ย้ำรัฐบาลให้ความสำคัญเต็มที่ทั้งการดูแลประชาชนในช่วงเกิดวิกฤตโควิด19 บริหารฐานะการคลังให้มั่นคง
นายกรัฐมนตรีพอใจมูดี้ส์คงอันดับความน่าเชื่อถือประเทศไทย ย้ำรัฐบาลให้ความสำคัญเต็มที่ทั้งการดูแลประชาชนในช่วงเกิดวิกฤตโควิด19 บริหารฐานะการคลังให้มั่นคง พร้อมกับเดินหน้าเพิ่มพัฒนาศักยภาพประเทศ
วันที่ 8 เม.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานจากกระทรวงการคลังถึงกรณีที่บริษัทจัดอันดับความน่าเชื่อถือ Moody’s Investors Service หรือ มูดี้ส์ ได้ประกาศคงอันดับความน่าเชื่อถือของประเทศไทย (Sovereign Credit Rating) ที่ Baa1 หรือเทียบเท่า BBB+ และคงมุมมองความน่าเชื่อถือของประเทศไทย (Outlook) ที่ระดับมีเสถียรภาพ (Stable Outlook)
ทั้งนี้ นายกรัฐมนตรีพอใจกับที่ประเทศไทยได้รับการคงอันดับความน่าเชื่อถือ ซึ่งมูดี้ส์มีมุมมองค่อนข้างเป็นบวกต่อสถานะของประเทศไทย ไม่ว่าจะเป็นประสิทธิผลของนโยบายเศรษฐกิจ มาตรการเยียวยาดูแลประชาชนในช่วงวิกฤตโควิด19 ความยืดหยุ่นทางเศรษฐกิจที่สามารถรองรับการเปลี่ยนแปลงที่รุนแรง ประเมินว่าโครงการอีอีซีจะสนับสนุนการลงทุนและการเติบโตของประเทศไทยในระยะยาวอย่างแข็งแกร่ง และยังมองว่าใน 2-3 ปี เศรษฐกิจไทยจะฟื้นตัวได้ต่อเนื่อง โดยมูดี้ส์ได้คาดว่าจีดีพีของไทยปี 2565-66 จะเติบโต 3.4% และ 4.8% ตามลำดับ
พร้อมกันนี้ นายกรัฐมนตรีได้ขอบคุณทุกภาคส่วนและทุกระดับของทั้งภาครัฐ ธุรกิจเอกชน ประชาสังคม ประชาชน ที่ร่วมกันทำงานอย่างหนักตามภารกิจของตนเองและที่เกี่ยวกับการสนับสนุนหน่วยงานอื่นๆ ซึ่งสามารถรวมกันขับเคลื่อนประเทศจนนักลงทุน นักท่องเที่ยวรวมถึงบริษัทจัดอันดับความน่าเชื่อถือมีความเชื่อมั่นต่อประเทศไทย โดยระยะต่อไปรัฐจะมุ่งมั่นดำเนินงานตามแผนงาน ยุทธศาสตร์ชาติ แผนแม่บทในระดับต่างๆ เพื่อให้การเพิ่มศักยภาพของประเทศ เพิ่มความสามารถในการแข่งขัน ลดความเหลื่อมล้ำในมิติต่างๆ ให้เป็นไปตามเป้าหมาย
“นายกรัฐมนตรีพอใจกับผลการประเมินประเทศไทยที่ออกมาล่าสุด เนื่องจากตลอดระยะเวลาที่ผ่านมาโดยเฉพาะช่วงต้องเผชิญกับวิกฤตการแพร่ระบาดของโควิด19 เช่นเดียวกับทุกประเทศทั่วโลก นับเป็นช่วงเวลาที่ยากลำบาก แต่รัฐบาลก็ได้ใช้ความพยายามเต็มที่ในการดูแลชีวิต ความปลอดภัยและความเป็นอยู่ของประชาชน ขณะเดียวกันก็ได้บริหารฐานะการเงิน การคลังของประเทศให้มั่นคงเนื่องจากเป็นภาคที่มีผลอย่างสำคัญต่อความเชื่อมั่นของภาคธุรกิจและการลงทุนในระยะยาว ซึ่งนายกรัฐมนตรีย้ำว่ารัฐบาลจะยังคงนโยบายการดูแลประชาชนไปพร้อมกับการสร้างความเชื่อมั่นต่อประเทศไทยให้เพิ่มขึ้น ทั้งการรักษาฐานะการเงินการคลัง และการขับเคลื่อนนโยบายที่เกี่ยวข้องกับการเพิ่มศักยภาพประเทศ” น.ส.ไตรศุลี กล่าว
วันพุธที่ 27 เมษายน 2565
“ชัยวุฒิ”ต้อนรับผู้บริหารโนเกีย พร้อมพัฒนาความร่วมมือด้านดิจิทัล
“ชัยวุฒิ”ต้อนรับผู้บริหารโนเกีย พร้อมพัฒนาความร่วมมือด้านดิจิทัล
เมื่อวันที่ 27 เมษายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ได้ให้การต้อนรับ คณะผู้บริหารจากบริษัท โนเกีย (ประเทศไทย) จำกัด นำโดย Mr. Ricky Corker ตำแหน่ง Chief Customer Experience Officer ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม โดยที่ประชุมได้มีการหารือแนวทางเพื่อส่งเสริมความร่วมมือในสาขาที่บริษัทโนเกียฯ มีความเชี่ยวชาญ ได้แก่ เทคโนโลยีดิจิทัล การเชื่อมต่อสายเคเบิลใต้น้ำ เครือข่าย 5G โทรคมนาคม คลาวน์ และความมั่นคงปลอดภัยไซเบอร์ ระหว่างหน่วยงานภาครัฐและเอกชนของไทยกับบริษัท โนเกียฯ ในอนาคตต่อไป
***********************
วันพฤหัสบดีที่ 7 ตุลาคม 2564
รมว.สุชาติ ร่วมคณะ นายก ลุยเมืองคอน พบปะอาสาสมัครแรงงาน ผู้นำบริการแรงงานสู่ประชาชน พร้อมร่วมเปิดศูนย์ดิจิทัลชุมชน
รมว.สุชาติ ร่วมคณะ นายก ลุยเมืองคอน พบปะอาสาสมัครแรงงาน ผู้นำบริการแรงงานสู่ประชาชน พร้อมร่วมเปิดศูนย์ดิจิทัลชุมชน
เมื่อวันที่7ตุลาคม2564นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจราชการจังหวัดนครศรีธรรมราชโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลคณะที่ปรึกษารัฐมนตรีว่าการกระทรวงแรงงานนายจำลองช่วยรอดคณะที่ปรึกษารัฐมนตรีว่าการกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยจุดแรกที่บริเวณสะพานคลองหน้าเมืองจุดตั้งเครื่องสูบน้ำถนนพัฒนาการคูขวางตำบลปากนครอำเภอเมืองเพื่อรับฟังบรรยายสรุปเกี่ยวกับการบริหารจัดการน้ำในเขตเทศบาลนครนครศรีธรรมราชและพบปะประชาชนจุดที่2ที่จุดยูเทิร์นที่1ถนนพุทธภูมิด้านถนนเลียบทางรถไฟตำบลโพธิ์เสด็จอำเภอเมืองเพื่อรับฟังการบรรยายสรุปการบริหารจัดการน้ำโดยนายไกรศรวิศิษฎ์วงศ์ผู้ว่าราชการจังหวัดนครศรีธรรมราชรายงานสถานการณ์โดยนายกรัฐมนตรีได้ปลูกต้นศรีมหาโพธิ์และจุดที่3ได้ตรวจเยี่ยมศูนย์ดิจิทัลชุมชนตำบลมะม่วงสองต้นอำเภอเมืองและเยี่ยมชมสินค้าพื้นเมืองพร้อมพบปะเยี่ยมเยียนพี่น้องประชาชนกลุ่มแรงงานนอกระบบผู้ประกอบอาชีพอิสระและอาสาสมัครแรงงาน(อสร.)จังหวัดนครศรีธรรมราชที่มาร่วมต้อนรับซึ่งอาสาสมัครแรงงานเป็นฟันเฟืองสำคัญในการนำภารกิจกระทรวงแรงงานไปสู่ประชาชนในพื้นที่เพื่อให้ประชาชนมีงานทำมีทักษะฝีมือมีอาชีพมีรายได้ได้รับคุ้มครองและมีหลักประกันทางสังคมที่ยั่งยืนอีกด้วยปัจจุบันมีอาสาสมัครแรงงานทั่วประเทศรวมทั้งสิ้น8,110คน
สำหรับสถานการณ์ด้านแรงงานจังหวัดนครศรีธรรมราชมีกำลังแรงงาน914,559คนผู้มีงานทำ899,722คนผู้ว่างงาน14,837คนการดำเนินการของหน่วยงานในสังกัดกระทรวงแรงงานในช่วงโควิด-19จ่ายสิทธิประโยชน์กรณีว่างงานเนื่องจากเหตุสุดวิสัย7,853คนเป็นเงิน51,611,294.40บาทมีสถานประกอบการที่ยื่นขอรับประโยชน์ทดแทนกรณีว่างงานเหตุสุดวิสัยตั้งแต่1ม.ค. - 63 - 3ต.ค.64จำนวน874แห่งสำนักงานแรงงานจังหวัดนครศรีธรรมราชจัดกิจกรรมบูรณาการตรวจสถานประกอบการให้คำแนะนำการดำเนินการตามมาตรการป้องกันควบคุมโรคในสถานประกอบการเช่นการดำเนินการตามมาตรการDMHTTการประเมินสถานประกอบการผ่านแพลทฟอร์มthai stop covid plus,การคัดกรองลูกจ้างผ่านแพลทฟอร์มthai save thaiการทำbubble and sealและการจัดทำแผนรองรับกรณีตรวจพบการแพร่ระบาดของโควิด-19ในสถานประกอบการดำเนินการตรวจสถานประกอบการ33แห่งลูกจ้าง3,071คน
+++++++++++++++++++
กองเผยแพร่และประชาสัมพันธ์
7ตุลาคม2556
วันศุกร์ที่ 23 กรกฎาคม 2564
รองนายกรัฐมนตรี “อนุทิน” นำคณะลงพื้นที่ชุมชน กทม. ปรับแนวทางทำงานเร่งดูแลกลุ่มเปราะบางคนไร้บ้าน  ตามนโยบายนายกรัฐมนตรีประชาชนต้องไม่ถูกทอดทิ้ง ประสานหน่วยฉุกเฉินรับผู้ป่วยอาการหนัก
รองนายกฯ “อนุทิน” นำคณะลงพื้นที่ชุมชน กทม. ปรับแนวทางทำงานเร่งดูแลกลุ่มเปราะบางคนไร้บ้าน  ตามนโยบายนายกรัฐมนตรีประชาชนต้องไม่ถูกทอดทิ้ง ประสานหน่วยฉุกเฉินรับผู้ป่วยอาการหนักรับการรักษาเร็วที่สุด พร้อมตรวจ Rapid Test ให้ผู้ประสงค์ตรวจหาเชื้อโควิด
วันที่ 22 ก.ค. 2564 นางสาวไตรศุลี ไตรสรณกุล รองโฆษกประจำสำนักนายกรัฐมนตรี เผยว่า เมื่อเวลา 21.00 น. นายอนุทิน ชาญวีรกูล รองนายกรัฐมนตรี และ รมว.สาธารณสุข พร้อมด้วยนายพลพีร์ สุวรรณฉวี รองเลขาธิการนายกรัฐมนตรีฝ่ายการเมือง นายวัชรพงศ์ คูวิจิตรสุวรรณ เลขานุการ รมว.สาธารณสุข ได้ลงพื้นที่เพื่อดูความเรียบร้อยในการดูแลประชาชนผู้ป่วยโควิด-19 ที่อาการไม่รุนแรงที่แยกกักที่บ้าน (Home isolation) และแยกกักในชุมชน (Community isolation) รวมถึงติดตามสถานการณ์ผู้ป่วยในชุมชนแออัด พื้นที่ที่มีคนไร้บ้านพักอาศัย หลายพื้นที่ในกรุงเทพมหานคร ประกอบด้วยชุมชนนางลิ้นจี่ซอย 2 (ชุมชนพัฒนสิน) ชุมชนตากสินซอย 7 ชุมชนเทิดไทย 19 และริมถนนราชดำเนินกลาง
ทั้งนี้ การลงพื้นที่ของรองนายกรัฐมนตรีและคณะในครั้งนี้เป็นส่วนหนึ่งของการปรับการทำงานของเจ้าหน้าที่ ให้รับกับนโยบายของ พล.อ.ประยุทธ์ จันทร์โอชา นายกรัฐมนตรีและ รมว.กลาโหม ที่ให้ทุกฝ่ายเร่งดำเนินทุกแนวทางอย่างเต็มที่ เพื่อลดจำนวนผู้ติดเชื้อ จำนวนผู้รอคอยการรักษาอยู่ที่บ้าน รวมถึงจะต้องไม่เกิดกรณีเสียชีวิตบนท้องถนนของประชาชนอีก จะต้องไม่มีประชาชนที่ถูกทอดทิ้ง
น.ส.ไตรศุลี กล่าวว่า การลงพื้นที่ชุมชนในกรุงเทพฯ ครั้งนี้เป็นเพียงครั้งแรกเท่านั้น หลังจากนี้จะยังมีการลงพื้นที่โดยเจ้าหน้าที่ในลักษณะเดียวกันนี้อย่างต่อเนื่อง โดยรูปแบบการทำงานจะมีการเลือกชุมชนเป้าหมายผ่านฐานข้อมูลของสถาบันการแพทย์ฉุกเฉินแห่งชาติ (สพฉ.) ว่าพื้นที่ใดมีการขอประสานไปรับตัวผู้ป่วยอยู่หนาแน่น ทีมเจ้าหน้าที่จะเข้าไปดูทั้งในแง่การตรวจดูอาการ มอบยาและเวชภัณฑ์ แนะนำกรณีการรักษาตัวอยู่ที่บ้านกรณีผู้ที่มีอาการไม่มาก ส่วนกรณีที่มีอาการมากก็ประสานส่งตัวเข้ารับการรักษา ณ จุดพักคอย โรงพยาบาลสนาม โรงพยาบาลบุษราคัม หรือโรงพยาบาลทั่วไป ตามระดับอาการ ซึ่งในการลงพื้นที่ครั้งนี้ได้มีการรับตัวผู้ป่วยส่งไปยังโรงพยาบาล 4 ราย และส่วนหนึ่งจะมีการตรวจด้วยวิธี Rapid Antigen Test ให้กับประชาชนในพื้นที่นั้น ๆ ที่ประสงค์ตรวจหาเชื้อโควิด-19 ด้วย
“การลงพื้นที่ของรองนายกรัฐมนตรีและคณะในครั้งนี้ไม่ได้มีกำหนดการไว้ล่วงหน้า แต่เนื่องมาจากรองนายกรัฐมนตรีประสงค์ให้มีการปรับการทำงานเพื่อการดูแลประชาชนโดยเฉพาะกลุ่มเปราะบาง เช่น คนไร้บ้าน คนในชุมชนแออัด ให้มากที่สุด ซึ่งรูปแบบการทำงานของทีมเจ้าหน้าที่จะมีศูนย์กลางอยู่ที่อาคารนิมิบุตร สนามกีฬาแห่งชาติ มีการเลือกพื้นที่จากฐานข้อมูล สพฉ. จากนั้นลงพื้นที่ทั้งตรวจเยี่ยม มอบยา รับผู้ป่วยอาการหนัก และตรวจ Rapid test ให้กับประชาชนที่พบเจอ โดยจะดำเนินการรูปแบบนี้จนกว่าสถานการณ์จะดีขึ้น โดยมีเป้าหมายคือการเข้าไปดูแลกลุ่มเปราะบางให้มากที่สุด ไม่ให้เกิดกรณีผู้เสียชีวิตบนท้องถนนที่เป็นทั้งความสูญเสียของครอบครัวผู้เสียชีวิตและสร้างความสะเทือนใจให้ประชาชนอีก” น.ส.ไตรศุลี กล่าว
วันอังคารที่ 25 มกราคม 2565
รมต.นร. อนุชา เดินหน้า แก้ปัญหาสลากฯ เกินราคา เปิดรับฟังข้อมูลจากสำนักงานสลากฯ ก่อนประเดิมประชุมคณะกรรมการฯ นัดแรก 31 ม.ค. นี้
รมต.นร. อนุชา เดินหน้า แก้ปัญหาสลากฯ เกินราคา เปิดรับฟังข้อมูลจากสำนักงานสลากฯ ก่อนประเดิมประชุมคณะกรรมการฯ นัดแรก 31 ม.ค. นี้
วันนี้ (25 มกราคม 2565) นายอนุชา นาคาศัย รัฐมนตรีประจำสำนักนายกรัฐมนตรี ประธานคณะกรรมการแก้ไขปัญหาผู้ได้รับความเดือดร้อนจากการเสนอขายหรือขายสลากกินแบ่งรัฐบาลในราคาที่เกินกว่าที่กำหนดในสลากกินแบ่งรัฐบาล พร้อมด้วยฝ่ายเลขานุการคณะกรรมการฯ ประกอบด้วย พันโท หนุน ศันสนาคม ผู้อำนวยการสำนักงานสลากกินแบ่งรัฐบาล และนายทวีป วุฒิบาทุกาจิตต์ รองผู้อำนวยการที่กำกับดูแลสำนักการตลาดและจัดจำหน่าย ร่วมหารืออย่างไม่เป็นทางการ และสอบถามข้อมูลเบื้องต้นเกี่ยวกับแนวทางการดำเนินงานของสำนักงานสลากกินแบ่งรัฐบาล
พันโท หนุน ศันสนาคม ผู้อำนวยการสำนักงานสลากกินแบ่งรัฐบาล ได้ชี้แจงถึงที่มาของปัญหาการจำหน่ายสลากเกินราคาว่า สาเหตุหลักเกิดจากตัวผลิตภัณฑ์สลากเอง และตัวผู้จำหน่าย นอกจากนี้ยังได้ชี้แจงมาตรการที่สำนักงานฯ ดำเนินการเพื่อบรรเทาปัญหาในระยะสั้น การแก้ไขปัญหาระยะปานกลางและระยะยาว ซึ่งกำลังดำเนินการอยู่ในขณะนี้ ประกอบด้วย (1) การขยายจุดจำหน่ายโครงการ “สลาก 80” จำนวน 1,000 จุดทั่วประเทศ ซึ่งปิดรับสมัครไปแล้ว มีตัวแทนจำหน่ายสนใจสมัครเข้าร่วมโครงการ จำนวน 4,790 ราย (2) การเปิดรับสมัครลงทะเบียนในระบบซื้อ-จองล่วงหน้าสลากกินแบ่งรัฐบาล ซึ่งจะปิดรับสมัครในวันที่ 31 มกราคม 2565 ขณะนี้มีผู้สนใจสมัครเข้าร่วมโครงการกว่า 800,000 ราย (3) การจำหน่ายสลากกินแบ่งรัฐบาลผ่านช่องทางอิเล็กทรอนิกส์หรือแพลตฟอร์มออนไลน์ (4) การออกผลิตภัณฑ์ใหม่ ซึ่งคาดว่า ทั้ง 4 มาตรการประกอบกันนี้ จะช่วยบรรเทาความรุนแรงของการจำหน่ายสลากเกินราคาลงได้
นายอนุชา นาคาศัย กล่าวว่า ในเบื้องต้น จากมาตรการที่ได้รับทราบจากผู้อำนวยการสำนักงานสลากกินแบ่งรัฐบาล จะนำไปประกอบการประชุมคณะกรรมการ ในวันที่ 31 มกราคม 2565 นี้ นอกจากข้อมูลเหล่านี้แล้ว ขอให้สำนักงานสลากฯ รวบรวมข้อมูลที่เกี่ยวข้อง อาทิ ข้อมูลการจำหน่ายสลากขององค์กรสลากต่างประเทศ รวมถึงปัญหาและข้อร้องเรียนของผู้ที่ได้รับผลกระทบจากการเสนอขายหรือขายสลากกินแบ่งรัฐบาลเกินราคา ในห้วงเวลาที่ผ่านมา เพื่อนำไปสู่การหาทางออกให้กับผู้ที่ได้รับผลกระทบทุกฝ่าย และเพื่อให้การแก้ไขปัญหาเป็นไปอย่างยั่งยืนตามเจตนารมณ์ต่อไป
วันพฤหัสบดีที่ 23 กันยายน 2564
"นรม.และรมว.กห. แสดงความเสียใจทหารพรานบาดเจ็บและเสียชีวิตจากการถูกซุ่มโจมตีใน 3 จชต. ย้ำ มท.เตรียมขับเคลื่อนชุดคุ้มครองตำบล ดูแลความปลอดภัยประชาชน"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้กล่าวแสดงความเสียใจกับอาสาทหารพรานที่ได้รับบาดเจ็บและครอบครัวของผู้เสียชีวิต
จากเหตุถูกซุ่มโจมตีด้วยวัตถุระเบิดโดยกลุ่มก่อความไม่สงบ ขณะปฏิบัติหน้าที่ชุดคุ้มครองตำบล ดูแลความปลอดภัยประชาชนในพื้นที่ บ้านน้ำบ่อ อ.ปานาเระ จว.ปัตตานี ส่งผลกำลังพลได้รับบาดเจ็บ 1 นายและเสียชีวิต 1 นาย เมื่อ 1925 ; 23 ก.ย.64 ที่ผ่านมา
โดย พล.อ.ประยุทธ์’ ได้แสดงความอาลัยและย้ำว่า เป็นการสูญเสียกำลังพลที่ตั้งใจทำงานด้วยความทุ่มเทและเสียสละเพื่อดูแลความปลอดภัยของพี่น้องประชาชนในพื้นที่ พร้อมกำชับ ทบ. และ กอ.รมน.ภาค 4 ส่วนหน้า ให้การช่วยเหลือดูแลผู้ได้รับบาดเจ็บและครอบครัวผู้เสียชีวิตอย่างเต็มกำลัง โดยเฉพาะการสนับสนุนจัดพิธีทางศาสนาผู้เสียชีวิตอย่างสมเกียรติ รวมทั้งให้การช่วยเหลือครอบครัวผู้ได้รับบาดเจ็บและเสียชีวิตต่อเนื่องกันไป
พร้อมกันนี้ ได้กำชับ หน่วยงานความมั่นคงในพื้นที่ เพิ่มความระมัดระวังและไม่ประมาทในการปฏิบัติหน้าที่ โดยให้คงความต่อเนื่องติดตามความเคลื่อนไหวกลุ่มก่อความไม่สงบและเร่งติดตามนำผู้ก่อเหตุมาลงโทษโดยเร็ว ทั้งนี้ นรม.และ รมว.กห.ยังได้ย้ำกับฝ่ายปกครอง โดยกระทรวงมหาดไทย ให้เตรียมความพร้อมเปลี่ยนผ่าน รับการถ่ายโอนความรับผิดชอบขับเคลื่อนชุดคุ้มครองตำบลทั้ง 164 ชุด ในปี 65 เพื่อร่วมดูแลความปลอดภัยของประชาชนในพื้นที่ 3 จชต.ไปสู่ระยะการเสริมสร้างสันติสุขและการพัฒนาอย่างยั่งยืนในอนาคต
วันจันทร์ที่ 2 สิงหาคม 2564
บริษัท ขนส่ง จำกัด จัดรถโดยสารนำผู้ป่วยติดเชื้อ COVID-19 กลุ่มสีเขียว รักษาตัวต่อที่จังหวัดเชียงใหม่และอำนาจเจริญ
บขส. ร่วมสนับสนุนนโยบายกระทรวงคมนาคมและกระทรวงสาธารณสุข
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า วันที่ 2 สิงหาคม 2564 บขส. ได้รับประสานจากสถาบันการแพทย์ฉุกเฉินแห่งชาติ (สพฉ.) นำรถโดยสารไปรับผู้ป่วยติดเชื้อ COVID-19 กลุ่มสีเขียว กลับไปรักษาตัวที่จังหวัดเชียงใหม่ จำนวน 17 คน และจังหวัดอำนาจเจริญ จำนวน 17 คน โดยรถโดยสาร บขส. จะออกจากกรมการขนส่งทหารบก (บางเขน) เวลา 21.00 น. เพื่อไปส่งผู้ป่วยยังจุดหมายปลายทางต่อไป
ทั้งนี้ บขส. ได้จัดรถโดยสารไว้สำหรับปฏิบัติภารกิจดังกล่าว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มีข้อสั่งการให้หน่วยงานในสังกัดร่วมสนับสนุนการปฏิบัติหน้าที่ในการส่งต่อการดูแลผู้ป่วยติดเชื้อ หรือผู้ได้รับผลกระทบจากการแพร่ระบาดของเชื้อไวรัส COVID-19 ให้ได้รับความช่วยเหลือโดยเร็ว พร้อมทั้งได้เตรียมความพร้อมของรถโดยสารและพนักงานขับรถตามมาตรฐานของสาธารณสุข เพื่อป้องกันการแพร่เชื้อ ได้แก่ ปรับปรุงรถโดยสารโดยกั้นห้องโดยสารระหว่างพนักงานขับรถและห้องโดยสาร ปรับระบบปรับอากาศบนรถ นำพลาสติกมาหุ้มบริเวณเบาะโดยสาร ไม่อนุญาตให้ผู้โดยสารลงจากรถระหว่างการเดินทาง รวมทั้งให้พนักงานขับรถ เข้าอบรมกับเจ้าหน้าที่ สพฉ. เพื่อเตรียมความพร้อมในการปฏิบัติหน้าที่
บขส. พร้อมดำเนินการตามนโยบายของกระทรวงคมนาคมซึ่งร่วมกับกระทรวงสาธารณสุข ในการเป็นหน่วยงานสนับสนุน ดูแลผู้ป่วยติดเชื้อโควิดอย่างเต็มที่ เพื่อส่งผู้ป่วย COVID-19 จากกรุงเทพฯ กลับสู่ภูมิลำเนาอย่างปลอดภัย
วันอังคารที่ 17 พฤษภาคม 2565
รัฐบาลอนุมัติให้ผู้ประกันตนนำเงินชราภาพบางส่วนออกมาใช้ได้
วันจันทร์ที่ 16 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มสิทธิประโยชน์แก่ผู้ประกันตนในระบบประกันสังคม โดยอนุมัติหลักการร่าง พ.ร.บ.ประกันสังคม ซึ่งเป็นการปรับปรุงกฎหมายให้ผู้ประกันตนสามารถนำเงินกรณีชราภาพบางส่วนออกมาใช้ได้ก่อนเกษียณ โดยกรณีที่ผู้ประกันตนมีอายุครบ 55 ปีบริบูรณ์ สามารถเลือกรับเงินชราภาพเป็นแบบบำนาญหรือบำเหน็จ กรณีอายุไม่ถึง 55 ปี สามารถขอนำเงินชราภาพบางส่วนออกมาใช้ก่อน และสามารถนำไปเป็นหลักค้ำประกันในการกู้เงินจากสถาบันการเงินได้ โดยถือเป็นแหล่งเงินฉุกเฉินเพิ่มเติมของผู้ประกันตน นอกจากนี้ ยังได้เพิ่มสิทธิประโยชน์ทดแทนการขาดรายได้ในกรณีทุพพลภาพ กรณีคลอดบุตร และกรณีสงเคราะห์บุตรด้วย เพื่อให้ประชาชนได้รับหลักประกันทางสังคมที่เหมาะสมกับสภาพการณ์ปัจจุบัน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 2 กันยายน 2564
นายกฯ ยืนยันการแก้ปัญหาโควิด-19 เป็นไปตามสถานการณ์ เหตุผลความจำเป็น การตัดสินใจทุกเรื่องอยู่บนข้อมูล ข้อเท็จจริง
....
วันนี้ (2 ก.ย. 64) นายกรัฐมนตรีชี้แจงในเวทีการประชุมสภาฯ ถึงการดำเนินงานของรัฐบาลในประเด็นสถานการณ์โควิด-19 ดังนี้
.
1.การปรับกลยุทธ์ด้านสาธารณสุขเพื่อรับมือกับโรคโควิดสายพันธุ์เดลตา ทั้งมาตรการภาพรวมและมาตรการระดับบุคคล ทำให้สามารถควบคุมการแพร่ระบาดได้
.
2.การรับมือกับโรคโควิดมาอย่างต่อเนื่องตั้งแต่ปี 63 พร้อมการคิดค้นสูตรฉีดวัคซีน “ไขว้ชนิด” และการฉีดบูสเตอร์โดสให้บุคลากรด่านหน้า - กลุ่มเสี่ยง
.
3.มาตรการฟื้นฟูเศรษฐกิจของประเทศ รวมถึง Factory Sandbox เพื่อป้องกันการแพร่ระบาดในโรงงาน ช่วยแรงงานภาคการส่งออกกว่า 3 ล้านคน ให้สามารถขับเคลื่อนเศรษฐกิจประเทศต่อไปได้
.
4.การเร่งจัดหาวัคซีนให้เพียงพอ ซึ่งรัฐบาลได้ทำทุกวิถีทางและติดต่อขอซื้อวัคซีนจากผู้ผลิตมาโดยตลอด โดยขณะนี้ได้ฉีดวัคซีนให้ประชาชนแล้วกว่า 30 ล้านโดส คิดเป็นอันดับที่ 25 ของโลก
.
5.การไม่เข้าร่วม COVAX ไม่ใช่การตัดสินใจที่ผิดพลาด แต่เป็นการพิจารณาอย่างรอบคอบถึงผลได้ผลเสียต่อประเทศชาติโดยรวม ทำให้ไทยได้รับวัคซีนแอสตร้าฯ จากบริษัทโดยตรงแล้ว 13.8 ล้านโดส ซึ่งสูงกว่าหลายประเทศที่ได้รับจาก COVAX
.
6.รัฐบาลก็ไม่ได้นิ่งนอนใจเรื่องการรับมือไวรัสกลายพันธุ์ คณะแพทย์และผู้เชี่ยวชาญจึงได้ศึกษาหาแนวทางการฉีดวัคชีน “แบบไขว้” เพื่อเพิ่มประสิทธิภาพ และฉีดในระยะเวลาที่เร็วขึ้น
.
7.เหตุผลที่รัฐบาลยังใช้ซิโนแวค เนื่องจาก WHO ย้ำเสมอว่าวัคซีนทุกชนิดมีประสิทธิภาพ “กันป่วย – กันตาย” และซิโนแวคเป็นวัคซีนเชื้อตาย และมีผลข้างเคียงน้อยอยู่ในเกณฑ์ที่ยอมรับได้
.
8.ขอให้ระมัดระวังการด้อยค่าวัคซีน เพราะอาจกระทบความสัมพันธ์ระหว่างประเทศ
.
9.ความสำเร็จในการรับมือ “เดลตา” โดยช่วงที่ผ่านมามีผู้หายป่วยกลับบ้านสูงขึ้นกว่าผู้ป่วยรายใหม่ ยอดผู้ป่วยรักษาตัวใน รพ. ลดลงอย่างต่อเนื่อง ซึ่งเป็นผลดีกับระบบสาธารณสุข
.
10.ประเทศไทยรับมือการระบาดระลอกนี้ได้ดีกว่าค่าเฉลี่ยทั่วโลก และยอดการฉีดวัคซีนก็ไม่ได้ล่าช้าที่สุด หรือฉีดให้ประชาชนได้น้อยที่สุดอย่างที่ถูกกล่าวอ้าง
.
อ่านเพิ่มเติม คลิกhttps://www.thaigov.go.th/news/contents/details/45445
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 17 มิถุนายน 2565
PM follows up on implementation of TPMAP in Sakon Nakhon province
PM follows up on implementation of TPMAP in Sakon Nakhon province
June 15, 2022, at 0930hrs, at Phra Ajarn Fan Arjaro Hospital, Panna Nikhom district, Sakon Nakhon province, Prime Minister and Defense Minister Gen. Prayut Chan-o-cha, together with Minister of Interior Gen. Anupong Paojinda, Minister of Digital Economy and Society Chaiwut Thanakamanusorn, Minister of Labor Suchart Chomklin, and the delegation, followed up on the use of “Thai People Map and Analytics Platform (TPMAP)”, a data analytics tool aiming at precision poverty alleviation and improving quality of life for Thai citizens, and the implementation progress to promote Thailand as “herbal hub”. Government Spokesperson Thanakorn Wangboonkongchana disclosed the Prime Minister’s missions as follows:
With regard to the province’s endeavor to eradicate poverty and develop people of all ages, in the year 2022 approx. population of Sakon Nakhon is 1.14 million, out of whom target population under TPMAP accounts for 12,261 people, a decline in number comparing to 2018 (22,922 people). This demonstrates successful mobilization of the policy to reduce the number of TPMAP-targeted population.
Sakon Nakhon is also one of the four pilot provinces (Prachin Buri, Surat Thani, Sakon Nakhon, and Chiang Rai) to be promoted as the “Herbal City”, with Phra Ajarn Fan Arjaro Hospital as provincial center for traditional medical treatment and applied Thai traditional medicine. One-stop herbal hub and Thai traditional medicine has been promoted through the purchase of herbal raw materials from local farmers, and production of innovative healthcare products according to the international standard under brand “Arjaro Herb”. As a result, farmers’ revenues have remarkably increased and more employments have been created.
The Prime Minister expressed pleasure to visit Sakon Nakhon once again, and affirmed the Government’s commitment to promote the province’s potential as an herbal metropolis. The Government also strives to propel national development in accordance with the Sufficiency Economy Philosophy (SEP) to eliminate poverty, and promote people’s sustainable safety and immunity. Budget will be allocated according to policy priorities to all the 77 provinces. On the COVID-19 situation, the Government has put utmost effort to address the problem until Thailand is recognized as one of the countries which has provided the most effective response to COVID-19. However, although the situation has improved, it is important that everyone keep their guard high, and receive full vaccination.
The Prime Minister also expressed concern on the use of herbs, especially the recently-decriminalized cannabis, and stated that it is very important to educate the public on the pros and cons, and proper usage of cannabis. Processed herbs for medical use have to be well controlled and standardized.
วันอาทิตย์ที่ 29 พฤษภาคม 2565
“อนุทิน” หนุนเพิ่มศักยภาพ อสม.อ่างทอง คุมโควิด 19 และช่วยงานการแพทย์ฉุกเฉิน
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการพัฒนาศักยภาพอาสาสมัครสาธารณสุขประจำหมู่บ้าน (อสม.) และพิธีลงนามบันทึกข้อตกลงความร่วมมือ การดำเนินงานและบริหารจัดการระบบการแพทย์ฉุกเฉิน จังหวัดอ่างทอง
รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการพัฒนาศักยภาพอาสาสมัครสาธารณสุขประจำหมู่บ้าน (อสม.) และพิธีลงนามบันทึกข้อตกลงความร่วมมือ การดำเนินงานและบริหารจัดการระบบการแพทย์ฉุกเฉิน จังหวัดอ่างทอง ทบทวนองค์ความรู้การดูแลสุขภาพ การเฝ้าระวังป้องกันโรค และทักษะที่จำเป็นในระบบการแพทย์ฉุกเฉินให้กับ อสม. พร้อมมอบอุปกรณ์สำหรับฟื้นฟูสมรรถภาพผู้พิการ ผู้สูงอายุ และผู้ด้อยโอกาส เพิ่มคุณภาพชีวิต
วันนี้ (29 พฤษภาคม 2565) ณ อาคารสำนึกรักบ้านเกิด องค์การบริหารส่วนจังหวัดอ่างทอง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดโครงการพัฒนาศักยภาพอาสาสมัครสาธารณสุขประจำหมู่บ้าน (อสม.) และร่วมเป็นสักขีพยาน พิธีลงนามบันทึกข้อตกลงความร่วมมือการดำเนินงานและบริหารจัดการระบบการแพทย์ฉุกเฉิน จังหวัดอ่างทอง ระหว่าง นายวีระศักดิ์ วิจิตร์แสงศรีผู้ว่าราชการจังหวัด เรืออากาศเอก นพ.อัจฉริยะ แพงมา เลขาธิการสถาบันการแพทย์ฉุกเฉินแห่งชาติ นายสุรเชษ นิ่มกุลนายกองค์การบริหารส่วนจังหวัดอ่างทอง พลตำรวจตรีวิชิต บุญชินวุฒิกุล ผู้บังคับการตำรวจภูธรจังหวัดอ่างทอง นายแพทย์ธนะวัฒน์ วงศ์ผัน นายแพทย์สาธารณสุขจังหวัดอ่างทอง และ แพทย์หญิงดวงพร อัศวราชันย์ ผู้อำนวยการโรงพยาบาลอ่างทอง เพื่อบูรณาการร่วมกันในการบริหารจัดการให้ประชาชนที่เจ็บป่วยฉุกเฉินในพื้นที่ สามารถเข้าถึงการรักษาได้อย่างทันท่วงที ปลอดภัย และเท่าเทียม ลดความพิการและเสียชีวิต ถือเป็นแห่งแรกของเขตสุขภาพที่ 4
นายอนุทินกล่าวว่า แม้ขณะนี้สถานการณ์โรคโควิด 19 จะเริ่มดีขึ้น และเตรียมปรับมาตรการต่าง ๆ เพื่อเข้าสู่การเป็นโรคประจำถิ่น แต่ยังคงต้องเฝ้าระวัง ป้องกันตนเอง และเข้ารับวัคซีนตามกำหนด ซึ่ง อสม. คือกำลังสำคัญของกระทรวงสาธารณสุขในการดำเนินการต่างๆ ในพื้นที่ การพัฒนาองค์ความรู้ให้กับ อสม. ทั้งเรื่องการเฝ้าระวังป้องกันโรคโควิด 19 และโรคอุบัติใหม่ การดูแลรักษาพยาบาลเบื้องต้น รวมถึงทักษะการกู้ชีพ และทักษะอื่นๆ ที่จำเป็นในการช่วยชีวิตเมื่อเกิดเหตุการณ์ฉุกเฉิน เพื่อเตรียมความพร้อมในการเข้ามามีส่วนร่วมในระบบการแพทย์ฉุกเฉิน จะช่วยให้งานสาธารณสุขในพื้นที่มีความเข้มแข็งยิ่งขึ้น และจะเป็นประโยชน์อย่างมากต่อประชาชนในจังหวัดอ่างทอง
นอกจากนี้ ได้มอบอุปกรณ์ฟื้นฟูสมรรถภาพ อาทิ ขาเทียม รถเข็นนั่ง ไม้เท้าพยุงตัว หมอนป้องกันแผลกดทับให้กับผู้พิการ ผู้สูงอายุ และผู้ด้อยโอกาสในพื้นที่ได้นำใช้ในการฟื้นฟูตนเองต่อเนื่องที่บ้าน เป็นการช่วยเพิ่มคุณภาพชีวิตให้ดีขึ้น และมอบเงินกรมธรรม์ให้กับ อสม.ที่ติดเชื้อโควิด 19 จากการปฏิบัติหน้าที่ รายละ 20,000 บาทจำนวน 276 รายรวมเป็นเงิน 5,520,000 บาท
********************************************* 29 พฤษภาคม 2565
วันจันทร์ที่ 19 กรกฎาคม 2564
จับกัง1 ลุยลาดพร้าว เยี่ยมให้กำลังใจกลุ่มผู้ค้าหาบเร่แผงลอยเตรียมอาหารส่งแคมป์คนงาน
รัฐมนตรีว่าการกระทรวงแรงงาน ลงพื้นที่ตรวจเยี่ยมจุดเตรียมอาหารย่านลาดพร้าว  ยืนยันตั้งใจช่วย  2 ต่อ ทั้งกลุ่มผู้ค้าหาบเร่แผงลอย สถานประกอบการร้านอาหาร และแรงงานในแคมป์ก่อสร้าง
วันที่ 18 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่พูดคุยให้กำลังใจร้านค้าบริเวณหน้าแคมป์ก่อสร้างที่ถูกปิดตามมาตรการควบคุมการแพร่ระบาด ณ ร้านข้าวป้าจ๋า ซอยลาดพร้าว 80 เขตลาดพร้าว ก่อนเดินทางตรวจเยี่ยมการจัดส่งอาหารที่แคมป์คนงานที่อยู่บริเวณใกล้เคียง โดยกล่าวว่า นายกรัฐมนตรี พล.อ.ประยุทธ จันทร์โอชา มีความห่วงใยกลุ่มผู้ค้าหาบเร่แผงลอย สถานประกอบการร้านอาหาร และร้านค้าบริเวณแคมป์ที่ถูกปิดตามคำสั่งปิดสถานที่ก่อสร้าง รวมทั้งคนงานก่อสร้างที่ถูกกักตัวอยู่ภายในแคมป์ตามมาตรการควบคุมโรคระบาด กำชับกระทรวงแรงงานดูแลให้ดีทั้งคนไทย และต่างด้าวโดยไม่เลือกปฏิบัติ
“จากดำริของท่านนายกรัฐมนตรี กระทรวงแรงงานจะเป็นผู้สนับสนุนค่าอาหาร โดยนำงบจากกองทุนเพื่อการบริหารจัดการการทำงานของคนต่างด้าวมาบรรเทาความเดือดร้อนแก่แรงงานภายในแคมป์ โดยสั่งข้าวกล่องจากชมรมหาบเร่แผงลอยส่วนหนึ่ง สมาคมภัตตาคารไทยส่วนหนึ่ง และอีกส่วนมอบสำนักงานจัดหางานกรุงเทพมหานครพื้นที่ 1-10 ของกรมการจัดหางาน ประสานร้านอาหารบริเวณแคมป์ก่อสร้างที่ได้รับผลกระทบจากมาตรการปิดแคมป์ดังกล่าว ซึ่งล่าสุดได้สั่งอาหารทั้งจากชมรมผู้ค้าหาบเร่แผงลอย สมาคมภัตตาคารไทย และร้านค้าบริเวณหน้าแคมป์ก่อสร้าง รวมแล้ว 353,302 กล่อง แจกจ่ายในแคมป์ก่อสร้างที่ถูกปิดตามคำสั่งปิดสถานที่ก่อสร้าง ในกรุงเทพมหานคร 281,250 กล่อง และปริมณฑล 72,052 กล่อง ซึ่งนอกจากสามารถบรรเทาความเดือดร้อนให้ร้านค้ามีรายได้และสามารถช่วยเหลือแรงงานต่างด้าว พร้อมกันทั้ง 2 ฝ่ายได้แล้ว ยังทำให้เกิดการกระจายรายได้ มีเงินหมุนเวียนในเศรษฐกิจฐานรากต่อไป"รัฐมนตรีว่าการกระทรวงแรงงานกล่าว
นายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางาน กระทรวงแรงงาน ร่วมกับชมรมหาบเร่แผงลอยกรุงเทพมหานคร สมาคมภัตตาคารไทย และร้านค้าบริเวณแคมป์ก่อสร้างที่ถูกปิดตามคำสั่งปิดสถานที่ก่อสร้างเพื่อควบคุมการแพร่ระบาด ได้ช่วยเหลือแรงงานภายในแคมป์โดยทำข้าวกล่องมอบให้แคมป์คนงานวันละ 1 มื้อ แบ่งเป็นพื้นที่กรุงเทพมหานคร ตั้งแต่วันที่ 12 – 17 กรกฎาคม 2564 วันละ 46,875 กล่อง รวมส่งข้าวกล่องแล้ว 281,250 กล่อง และพื้นที่จังหวัดปริมณฑล ตั้งแต่วันที่ 12 – 17 กรกฎาคม 2564 จังหวัดนครปฐม วันละ 1,754 กล่อง จังหวัดสมุทรสาคร ประมาณวันละ 1,630 กล่อง และวันที่ 14 – 17 กรกฎาคม 2564 จังหวัดปทุมธานี วันละ 4,500 กล่อง จังหวัดนนทบุรี วันละ 4,600 กล่อง จังหวัดสมุทรปราการ วันละ 3,837 กล่อง รวมส่งข้าวกล่องแล้ว 72,052 กล่อง ซึ่งต้องขอขอบคุณทุกฝ่ายทั้งภาคเอกชน และเจ้าหน้าที่ภาครัฐ ที่ทำงานร่วมกันอย่างไม่รู้เหน็ดเหนื่อย เพื่อให้แรงงานในแคมป์ก่อสร้างมีความเป็นอยู่ที่ดีขึ้น